Veioppmerking

Veioppmerking er merking av veidekket for å lede og veilede trafikanter. Veioppmerking gjøres med maling, termoplast eller andre egnede materialer, etter vedtak av rette myndighet. Veioppmerkingssystemet er en del av det totalsystemet som informerer, varsler, leder og styrer trafikantene, på linje med trafikkskilt og trafikklys. Veioppmerking består av linjer, symboler og tekst.

Noen eksempler på vegmerking for syklister er sykkelfelt, sykkelboks, sykkelovergang og delesymbol. Eksempler på vegmerking for fotgjengere er fotgjengerovergang (gangfelt).

 Forsterket veioppmerking 
miniatyr|Et rumlefelt mellom filene på E 18. Når hjulet på kjøretøyet kommer over rumlefeltet oppstår både en lyd og en dirrende følelse i kjøretøyet.
Forsterket veioppmerking (også kalt «rumlefelt» eller «sinusfresing») er et trafikksikkerhetstiltak som består i ekstra markering av kantlinje eller midtlinje i veibanen.Vil minske risikoen for møteulykker NRK Konseptet ble først testet ut i USA i 1960-årene.Trafikksikkerhetshåndboken – Fysisk fartsregulering Transportøkonomisk institutt

 Virkemåte 
Prinsippet bak rumlefeltet er å gi et signal til bilføreren når kjøretøyet tangerer linjen. Rumlefeltet kan være en enkelttrukket linje med riller, eller av to markerte linjer med et felt av riller imellom. Når et kjøretøy i fart treffer feltet med hjulene vil det oppstå en tydelig vibrering og støy i kjøretøyet. Dersom sjåføren er uoppmerksom eller sovner vil vibreringen vekke oppmerksomheten og gi mulighet til å korrigere kjøretøyets plassering før en trafikkulykke inntreffer. 

 Effekt 
Undersøkelser har vist at tiltaket reduserer antall ulykker forårsaket av at sjåføren sovner ved rattet.Rumlefelt redder liv  HMS-magasinet Ifølge en rapport fra Statens havarikommisjon i juni 2024 viser en gjennomgang av undersøkelser at forsterket midtoppmerking reduserer antall møteulykker med 32 prosent, og anbefaler at Statens vegvesen innfører tiltaket flere steder og på alle nye veier.

 Se også 
 Autovern, solid rekkverk langs veikant, som skal hindre at biler kjører av veien
 Betonggris, modulær, flyttbar betongbarriære
 Kjørefelt, inndeling av bilvei for å styre trafikkstrømmer
 Midtdeler, fysisk skille mellom motgående kjøreretninger på veier

 Referanser 

 Eksterne lenker 
 N302 Vegoppmerking - Statens vegvesen

Kategori:Veier
Kategori:Informasjonsinfrastruktur